નવસારી પંથકમાં છેલ્લા કેટલાક દિવસોથી (20-25 દિવસોથી) બિમારીનો રીતસર વાવર ફેલાયો છે. નવસારી, શહેર, વિજલપોર શહેર ઉપરાંત નજીકના ગામોમાં મોટી સંખ્યામાં લોકો બિમારીનો ભોગ બની રહ્યાં છે. મહત્તમ લોકોને તાવ, શરીરના દુખાવાની તકલીફ જોવા મળી રહી છે. જેમાં વાયરલ ફીવરનાં કેસો વધુ હોવાનું જણાવાઇ રહ્યું છે. વાયરલ ફીવર એટલો તીવ્ર હોય છે કે ત્રણ-ચાર દિવસ સતત તાવ અને દુખાવા સાથે દર્દીને ઢીલોઢસ કરી નાંખે છે અને હોસ્પિટલમાં ઘણીવાર દાખલ કરવાની પણ ફરજ પડે છે. ડેંગ્યુના દર્દી પણ હાલ દેખાય રહ્યાં છે.